त्यसो त माओवादीका पनि केही नेताहरूले एक्काइसौं शताब्दीको जनवादलाई छोड्न नसकिने भएकाले त्यसैलाई मान्नुपर्छ भनेर अडान राख्नेहरू पनि उत्तिकै छन्। यति हुँदाहुँदै पनि शीर्ष नेताहरूले दुवै खालका विचारधारालाई फ्युजन गरेर महाधिवेशनसम्म छोडेर कस्तो रुप निस्कन्छ, त्यसैलाई स्वीकार्नसमेत सकिने कुराहरू नगरेका होइनन्। यद्यपि वाम गठबन्धनका प्रमुख नेताहरूको गतिविधिलाई सामान्य नै मान्न सकिन्छ भन्ने स्थिति छैन। पछिल्लो उदाहरणलाई लिने हो भने, प्रधानमन्त्री ओलीले वर्तमान सरकारमा सहभागी गराउने मनसायले संघीय समाजवादी फोरमका नेताहरूसँग कुराकानी गरिरहेको तथा ती दललाई पनि सरकारमा सहभागी गराउन सकिने बताउनु र तराईको एउटा कार्यक्रमलाई सम्बोधन गर्ने क्रममा माओवादी अध्यक्ष प्रचण्डले एमाले र माओवादीको एकता हुन नदिनका लागि कहिले धम्क्याउने र कहिले लोभ्याउने खालका गतिविधि भएको, तर आपूm त्यस्ता शक्तिलाई परास्त गरेरै अघि बढ्ने बताउनुले दुवै पक्षबाट प्रत्यक्ष वा परोक्षरुपमा एक–अर्कालाई घुर्की देखाइएको हो कि भनेर आशंका गर्ने ठाउँ उनीहरूले नै बनाएका छन्।
